EkBass/fiwiki-20250220-pages-articles huggingface dataset:
Alex O’Loughlin

Alex O’Loughlin (synt. Alexander O’Lachlan, s. 24. elokuuta 1976 Canberra) on australialainen näyttelijä. Hän näytellyt muun muassa elokuvissa Oyster Farmer, Feed ja Varasuunnitelma. Lisäksi O’Loughlin on esiintynyt televisiosarjoissa Havaiji 5-0, Moonlight ja Shield – lain varjolla. Hän aloitti elokuvauransa 2004 Oyster Farmerissa Jack Flangena. Seuraavana vuonna hänet nähtiin elokuvassa Feed, jonka hän tuotti ja auttoi kirjoittamisessa. Hän on ollut ehdolla James Bondin rooliin, mutta Bondiksi valittiinkin Daniel Craig. Alex O’Loughlin nauttii moottoripyöristä, kalliokiipeilystä, musiikista ja kitaran soittamisesta. ==Aiheesta muualla== * Luokka:Australialaiset näyttelijät Luokka:Brasilialaisen jujutsun harjoittajat Luokka:Vuonna 1976 syntyneet Luokka:Elävät henkilöt
Karel Doorman

Karel Willem Frederik Marie Doorman (23. huhtikuuta 1889 Utrecht, Alankomaat – 27. helmikuuta 1942 Jaavanmeri)Karel Doorman Encyclopædia Britannica Online Academic Edition. Viitattu 11.5.2014. oli hollantilainen kontra-amiraali, joka palveli toisessa maailmansodassa. Hän kaatui Jaavanmeren taistelussa, jossa Japanin laivasto tuhosi pääosan hänen komentamastaan liittoutuneiden hyökkäyslaivastosta. Doorman toimi Hollannin laivaston meriupseerina vuodesta 1910 ja palveli pitkään Alankomaiden Itä-Intiassa. Hän osallistui myös maan ilmavoimien kehittämiseen ensimmäisen maailmansodan aikana ja sen jälkeen. Vuonna 1937 hän palasi Itä-Intiaan meri-ilmavoimien komentajaksi ja vuonna 1940 hänestä tehtiin koko Itä-Intian laivaston komentaja. Japanin aloitettua hyökkäyksensä Itä-Intiassa Doorman nimitettiin helmikuussa 1942 yhtyneiden hollantilaisten, brittiläisten, amerikkalaisten ja australialaisten joukkojen (ns. ABDA) erityisen hyökkäyslaivaston taktiseksi komentajaksi. Hänen tehtävänään oli pysäyttää japanilaiset Jaavanmerellä ja estää siten heitä nousemasta maihin Jaavalla. Doormanin laivasto käsitti viisi risteilijää ja yhdeksän hävittäjää. Se kohtasi 27. helmikuuta merellä vastaavankokoisen japanilaisen laivaston, joka saattoi kuljetusaluksia. Seuranneessa taistelussa japanilaiset upottivat kaikki liittoutuneiden risteilijät, mukaan lukien Doormanin lippulaivan De Ruyterin, sekä suuren osan hävittäjistä. Japanilaisten omat tappiot olivat vähäiset, ja maihinnousu Jaavalle alkoi jo seuraavana päivänä. Doorman hukkui lippulaivansa mukana. Hänen on sanottu lähettäneen taistelun alussa aluksilleen viestin ”Ik val aan, volgt mij” (”Minä hyökkään, seuratkaa minua”; joskus tulkittu myös muodossa ”kaikki alukset seuratkaa minua”). Lausahdus muodostui toisen maailmansodan aikana hollantilaisten taistelutahtoa kuvanneeksi iskulauseeksi. Doormanin mukaan on myöhemmin nimetty useita Hollannin laivaston lentotukialuksia sekä 1990-luvulla käyttöönotettu ohjusfregattien kokoluokka. ==Lähteet== Luokka:Alankomaalaiset amiraalit Luokka:Toisen maailmansodan henkilöt Luokka:Vuonna 1889 syntyneet Luokka:Vuonna 1942 kuolleet
Punakatko

Punakatko (Torilis japonica, myös T. anthriscus) on Euraasiassa kasvava valko- tai punertavakukkainen sarjakukkaiskasvi. Suomessa punakatkoa tavataan lähinnä Ahvenanmaalla, jossa se on rauhoitettu laji.Ålands flora 2010, s. 289. == Ulkonäkö ja koko == Yksivuotinen tai harvoin kaksivuotisen punakatkon koko vaihtelee 5–90 cm:n välillä. Varsi on karvainen. Lehtilapa on kolmiomainen ja 1–3 kertaa parilehdykkäinen. Lehdykät ovat liuskaisia. Kukinnon pää- ja pikkusarjat ovat suojuksellisia. Teriö on valkoinen tai punertava ja vastakohtainen. Punakatko kukkii Suomessa heinä–elokuussa. Hedelmät ovat 3–4 mm pitkiä, pallomaisia ja kaarevapiikkisiä.Retkeilykasvio 1998, s. 325. Punakatko muistuttaa jossain määrin koiranputkea (Anthriscus sylvestris).Ranta 1998, s. 260. == Levinneisyys == Punakatkoa kasvaa lähes koko Euroopassa eteläistä Italiaa, Kreikkaa, Skandinavian keski- ja pohjoisosia sekä Manner- Suomea lukuun ottamatta. Laji puuttuu myös Pohjois-Venäjältä. Lajin toinen levinneisyyskeskittymä löytyy Japanista. Paikoitellen sitä kasvaa myös Itä- ja Keski-Aasiassa. Yhdysvaltain keskiosiin laji on levinnyt ihmisen mukana.Den virtuella floran: Rödkörvel Viitattu 22.2.2011. Suomessa punakatkoa kasvaa vakituisena lajina ainoastaan Ahvenanmaalla. Satunnaisena tulokkaana lajia on tavattu muutamin paikoin Manner-Suomesta.Lampinen, R. & Lahti, T. 2010: Kasviatlas 2009: Punakatkon levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 22.2.2011. == Elinympäristö == Punakatko on kuivien kasvupaikkojen laji. Sitä tavataan esimerkiksi kivikkoisilla rinneniityillä, kyläkedoilla ja tienvarsilla. Itämeren saarilla lajia tavataan tyypillisesti kivikkoisilla merenrannoilla. Punakatko on Suomessa harvinaistunut. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010. === Viitteet === == Aiheesta muualla == * Kasviatlas 2020: Punakatkon levinneisyys Suomessa. *Pinkka, Lajintuntemuksen oppimisympäristö: Punakatko (Torilis japonica) *Luontoportti: Punakatko (Torilis japonica) *ITIS: Torilis japonica *United States Department of Agriculture (USDA): Torilis japonica *Flora of China: Torilis japonica Luokka:Sarjakukkaiskasvit Luokka:Suomen vaarantuneet kasvit
Tänään en halunnut tavata itseäni

Tänään en halunnut tavata itseäni on romanialais-saksalaisen kirjailijan Herta Müllerin romaani vuodelta 1997. Teoksen on suomentanut Tarja Roinila ja suomennoksen on julkaissut 2010 Tammi. Müller kuvaa diktaattori Nicolae Ceaușescun aikaa Romaniassa ja muualla Itä-Euroopassa päähenkilönä olevan nuoren naisen sekä Romaniasta pois muuttaneiden kautta. Teoksessa on ilkikurisuutta sen kuvatessa Romanian autoritaarisen hallintojärjestelmän ajoittain tragikoomisia piirteitä. Nainen on töissä farkkuja valmistavassa tehtaassa. Hän kirjoittaa Italiaan menevien housujen taskuun lappusia, joissa kertoo haluavansa naimisiin. Jäätyään kiinni hän on matkalla raitiovaunussa valtiollisen poliisin Securitaten kuulusteluun ja muistelee omaa elämäänsä maassa, jota pelko hallitsee mutta jossa on opittava sitä sietämään.Alanen, Valpuri: Pelkoa raitiovaunussa . Voima.fi 15.11.2010. Viitattu 22.2.2011. Kirjassa vallitsee suorastaan kafkamaiseksi luonnehdittu tunnelma.Kulmala, Teppo: Herta Müller: Tänään en halunnut tavata itseäni . Savon Sanomat 9.11.2010. Viitattu 22.2.2011. == Vastaanotto == Lapin Kansan Jouni Huhtasen luonnehdinnan mukaan teos on visuaalinen, hyvin elokuvamainen 1960-luvun kokeellisen elokuvan tapaan.Huhtanen, Jouni: Elämä kuin nopeasti juokseva filminauha . Lapin Kansa 12.12.2010. Viitattu 22.2.2011. Parnasson Arto Virtasen mukaan romaanin lauseet ovat täyteen lastattuja ja timanteiksi hiottuja.Virtanen, Arto: Kaalikeittoa hajuvesipullossa . Parnasso 9.12.2010. Viitattu 22.2.2011. Virtasen mukaan Müller menee niin syvälle totalitaarisen maan kurjuuteen ettei nykykirjoittajista siihen kukaan juuri ole ryhtynyt. Raadollisuudesta huolimatta hän löytää sieltä surrealistisia näkyjä ja absurdia komiikkaa. Helsingin Sanomien Oscar Rossin mukaan Müller välttää kertomuksessaan sentimentaalisuuden ja pystyy kuvaamaan elämää sen kauniilta ja kauhealta puolelta samalta tasolta.Rossi, Oscar: Leiriltä selviytymisen runousoppi. Helsingin Sanomat 8.11.2010. Viitattu 22.2.2011. == Lähteet == == Aiheesta muualla == * Tänään en halunnut tavata itseäni Tammen sivuilla . Luokka:Saksalaiset romaanit Luokka:Vuoden 1997 kirjat
Uuden työn paradoksit

Uuden työn paradoksit: Keskusteluja 2000-luvun työprosess(e)ista on Raija Julkusen vuonna 2008 julkaisema kirja. == Lähteet == == Aiheesta muualla == * Juha Siltala: Työstä tykätään, mutta vertailu uuvuttaa. Helsingin sanomat 22.5.2008. * Pasi Huttunen: Massiivinen esitys työn muutoksesta. Karjalainen 13.10.2008. * Matti Virtanen: Keskiluokan kurimus. Yhteiskuntapolitiikka 3/2008. * Riitta Tirronen: 2000-luvun työelämän mosaiikista . A propos. * Pasi Pyöriä: Synteesi työelämän murroksesta . Yhteiskuntapolitiikka 5/2008. (PDF) * Ilkka Pirttilä: Ihmettelyä ja etsintää työelämän labyrintissa. Työpoliittinen aikakauskirja 3/2008. (PDF) Luokka:Suomalaiset tietokirjat Luokka:Kirjat yhteiskunnasta Luokka:Vuoden 2008 kirjat
Joustava ja kiteytynyt älykkyys

Joustava ja kiteytynyt älykkyys ovat englantilais-yhdysvaltalaisen psykologin Raymond Cattellin ja yhdysvaltalaisen kognitiivisen psykologin John L. Hornin kehittämän teorian mukaan ihmisen älykkyyden lajeja. Joustavalla älykkyydellä (engl. fluid intelligence) tarkoitetaan eräänlaista yleistä tiedonkäsittely- ja ongelmanratkaisukykyä, kun taas kiteytynyt älykkyys (engl. crystallized intelligence) edustaa aikaa myöten kertynyttä tietämystä. Cattellin ja Hornin mukaan nämä kaksi ulottuvuutta luonnehtivat ihmisen älyllisiä kykyjä paremmin kuin yksi yhtenäinen yleinen älykkyystekijä. Myöhemmin he laajensivat älykkyyden taksonomiansa käsittämään myös useita muita ulottuvuuksia. Joustavaa älykkyyttä voidaan parhaiten testata sellaisilla testeillä, jotka sisältävät testintekijälle tuoretta materiaalia ja edellyttävät mahdollisimman vähän kulttuurista tietämystä. Tällaisiin testeihin liittyy usein myös aikarajoitus. Kiteytynyttä älykkyyttä taas voidaan parhaiten testata sanasto- ynnä muilla tietopohjaisilla testeillä. Ikääntyminen, sairaudet ja vammat vaikuttavat voimakkaammin joustavaan kuin kiteytyneeseen älykkyyteen. Niin sanotun investointiteorian (investment theory) mukaan joustavan ja kiteytyneen älykkyyden keskinäinen suhde on sellainen, että henkilö "investoi" joustavaa älykkyyttään kiteytyneen älykkyyden hankkimiseen. Siten suurempi määrä joustavaa älykkyyttä mahdollistaa suuremman määrän kiteytynyttä älykkyyttä, ja mikäli mahdollisuudet kiteytyneen älykkyyden hankkimiseen ovat samanlaiset riippumatta joustavan älykkyyden tasosta, korreloivat joustava ja kiteytynyt älykkyys voimakkaasti keskenään. ==Lähteet== Luokka:Älykkyys
Synkkä voitto

Synkkä voitto (Dark Victory) on Edmund Gouldingin ohjaama yhdysvaltalainen elokuva vuodelta 1939. Se perustuu George Brewerin ja Bertram Blochin kirjoittamaan näytelmään, jota esitettiin Broadwaylla 1934. Synkkä voitto oli ehdolla parhaan elokuvan ja Max Steiner parhaan alkuperäissävellyksen Oscar- palkinnon saajaksi. Lisäksi Bette Davis oli ehdokkaana parhaasta naispääosasta. Alkuperäisessä Broadway-versiossa pääroolin näytteli Tallulah Bankhead. The New York Timesin kriitikot valitsivat Synkän voiton vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.AFI’s 100 Most Inspiring Films of All Time, American Film Institute 2006. Viitattu 16.2.2023. == Juoni == Bette Davis näyttelee elokuvassa rikasta perijätärtä Judith Trahernea, joka saa kuulla sairastuneensa välitöntä hoitoa vaativaan aivokasvaimeen. George Brentin näyttelemä lääkäri Frederick Steele suorittaa leikkauksen, jonka hän kertoo sujuneen hyvin. Kiitollinen Judith rakastuu lääkäriinsä ja he alkavat suunnitella avioliittoa. Kasvain kuitenkin uusiutuu ja Judith alkaa epäillä Frederickin naivan hänet vain säälistä kuolevaa naista kohtaan. == Roolit == == Lähteet == == Aiheesta muualla == Luokka:Yhdysvaltalaiset romanttiset draamaelokuvat Luokka:Vuoden 1939 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat Luokka:Edmund Gouldingin ohjaamat elokuvat Luokka:Warner Brosin elokuvat
Alldeutscher Verband

Alldeutscher Verband eli Yleissaksalainen liitto tai Pangermaaninen liitto oli saksalainen äärioikeistolainen järjestö, joka kannatti pangermanismia ja imperialismia. Se perustettiin vuonna 1891 protestina Sansibarin sopimusta vastaan, jolla Saksa oli saanut Britannialta Helgolandin saaret vastineeksi siitä että se luopui vaatimuksistaan Sansibariin. Ernst Hasse oli järjestön ensimmäinen puheenjohtaja, ja Heinrich Class oli hänen seuraajansa vuodesta 1908. Teollisuusmies Emil Kirdorf kuului perustajajäseniin, ja Gustav Krupp rahoitti toimintaa avokätisesti. Alldeutscher Verband lakkautettiin vuonna 1939. Järjestön tavoitteena oli vastustaa hallituksen toimia, joiden uskottiin heikentävän Saksaa. Sosiaalidarwinismi ja rotuhygienia muodostivat ideologisen perustan. Lisääntymistä alempina pidettyjen rotujen kuten juutalaisten kanssa vastustettiin. Järjestöllä oli vaikutusvaltaa Saksan hallituksiin, ja se haittasi Bismarckin luomaa ulkopoliittista vakautta. Ensimmäisen maailmansodan aikana järjestön vaikutusvalta kasvoi. Tuolloin he vastustivat demokratiakehitystä ja kannattivat rajoittamatonta sukellusvenesotaa. Ryhmän johtohenkilöt perustivat Isänmaapuolueen (Vaterlandspartei) vuonna 1917 vastustamaan rauhanneuvotteluja ympärysvaltojen kanssa. Sodan jälkeen Alldeutscher Verband tuki kenraali Ludendorffia tämän poliittisissa manöövereissä. Myös Saksalaiskansallinen kansanpuolue sai järjestöltä tukea. Luokka:Saksan historia Luokka:Äärioikeisto Luokka:Saksalaiset järjestöt
Shandi

Shandi on yhdysvaltalaisen Kiss-yhtyeen kappale ja single vuonna 1980 julkaistulta albumilta Unmasked. Kappaleen laulaa Paul Stanley, joka kirjoitti sen yhdessä tuottaja Vini Poncian kanssa. Stanley on ainoa Kiss-jäsen, joka soittaa kappaleessa; muut muusikot ovat Tom Harper (basso), Anton Fig (rummut) ja Holly Knight (kosketinsoittimet). ”Shandi” ylsi Yhdysvalloissa top 50:een ja muutamassa Euroopan maassa top 10:een. Singlen B-puolena toimi basisti Gene Simmonsin laulama ”She's So European”. == Taustaa == Kappaleen kirjoittaja Paul Stanley sai innoituksen kappaleeseen kuultuaan radiosta Bruce Springsteenin laulun ”4th of July, Asbury Park (Sandy)”. Koska Stanley ei halunnut nimetä kappaletta samoin, tuli sen nimeksi ”Shandi” laulaja Shandi Sinnamonin mukaan. Stanley on kertonut, että kappale syntyi aikakaudella, jolloin yhtyeellä oli tapailla kokeilla erilaisia asioita, ja Stanley onkin myöntänyt, ettei kappale välttämättä kuulosta perinteiseltä Kissiltä. Paul Stanleyn lisäksi kappaleessa soittavat Tom Harper (basso), Anton Fig (rummut) ja Holly Knight (kosketinsoittimet). Harper, joka oli toiminut Paul Stanleyn kitarateknikkona Dynasty-albumin kiertueella, soittaa bassoa, koska Gene Simmons sairastui ”Shandin” äänityksen aikaan. Simmons piti Harperin vuoden 1963 Gibson Thunderbirdilla soittamasta otosta, ja kutsui Harperia jatkossa ”jätkäksi, joka soitti bassoa Shandissa”. Palkkioksi Harper sai viidensadan dollarin sekin. Paul Stanley ja tuottaja Vini Poncia olivat kappaleesta innoissaan, mutta Poncian mukaan ei ole varmuutta, olivatko yhtyeen muut jäsenet yhtä vakuuttuneita. Levy-yhtiö Casablanca Recordsin johtaja Neil Bogart, oli mielissään, sillä hän hamusi yhyeeltä hittisinglejä ”I Was Made for Lovin' Youn” jatkoksi. Bogart uskoi kappaleeseen, ja oli varma, että ”Shandista” tulee listaykkönen. == Julkaisu ja vastaanotto == ”Shandi” nousi Yhdysvalloissa sijalle 47 sekä top 10:een ainakin Norjassa, Uudessa- Seelannissa ja Australiassa. Menestys ei kuitenkaan ollut odotetun suurta ja tämä aiheutti arvosteluryöpyn tuottaja Vini Ponciaa kohtaan. Ponciaa syytettiin yhtyeen viemisestä tyylillisesti liian kevyeen ja popmaiseen suuntaan. Paul Stanley on kuitenkin puolustanut Ponciaa ja todennut, ettei kukaan yhtyeen jäsen aikoinaan ollut tyylinmuutosta vastaan. == Kappaleet == ;A-puoli # ;B-puoli # * == Kokoonpano == * Paul Stanley – laulu, kitara * Tom Harper – basso * Anton Fig – rummut * Holly Knight – kosketinsoittimet == Lähteet == Luokka:Kissin kappaleet Luokka:Vuoden 1980 kappaleet
Teledildoniikka

Teledildoniikka on tekniikka, joka mahdollistaa seksilelujen tietokoneohjatun etäkäytön. Etäseksin osapuolet voivat tekniikan avulla lähettää ja vastaanottaa tuntoaistimuksia reaaliaikaisesti internetin välityksellä. Teledildoniikka-termi esiintyi ensimmäisen kerran vuonna 1974 Ted Nelsonin teoksessa Computer Lib. == Katso myös == * Haptinen teknologia * Kyberseksi Luokka:Seksivälineet
Double Team – kova kaksikko

Double Team – kova kaksikko () on vuonna 1997 ensi-iltansa saanut yhdysvaltalainen toimintaelokuva. Elokuvan on ohjannut Tsui Hark ja käsikirjoittanut Don Jakoby ja Paul Mones. Pääosissa näyttelivät muun muassa Jean-Claude Van Damme, Dennis Rodman ja Mickey Rourke. Taistelukohtausten koreografiasta vastasivat Xin Xin Xiong ja Charlie Picerni. ==Juoni== Terrorisminvastainen agentti Jack Quinn on vetäytynyt eläkkeelle, kunnes hänet houkutellaan takaisin työn pariin. Uudeksi tehtäväksi Jack saa napata terroristin nimeltä Stavros. Hän kuitenkin epäröi tehtävän aikana ja kohde pakenee. Jack joutuu epäonnistuneen tehtävän päätteeksi suljetulle saarelle, joka on huippusalainen vankila agenteille ja roistoille. Jack päättää paeta saarelta, johon yksikään saarella ollut henkilö ei ole kyennyt. Jack päättää ottaa yhteyttä Yaziin, jonka avulla hän yrittää kostaa Stavrosille. == Rooleissa == ==Tuotto== Elokuva tuotti Yhdysvalloissa hieman yli 11,4 miljoonaa dollariaDouble Team (1997) Box Office Mojo Viitattu 23.2.2011 . ==Suomessa== Suomessa elokuvaa on esitetty kolmesti televisiossa. Nelonen esitti ensi kerran elokuvan 21. toukokuuta 2003 ja uudelleen 30. tammikuuta 2004.ELONET - Double Team - Esitystiedot elonet Viitattu 23.2.2011 Viimeisin esitys oli 1. helmikuuta 2012 (TV Viisi) ==Lähteet== Luokka:Vuoden 1997 yhdysvaltalaiset elokuvat Luokka:Yhdysvaltalaiset toimintaelokuvat Luokka:Tsui Harkin ohjaamat elokuvat
Justinas Marcinkevičius

Justinas Marcinkevičius (10. maaliskuuta 1930 Važatkiemis Liettua – 16. helmikuuta 2011 Vilna Liettua) oli liettualainen kirjailija, Liettuan kansallisrunoilijaksi sanottu.Hannu Niemi, Liettuan kansallisrunoilija käänsi Kalevalan, Helsingin Sanomat, 23.2.2011 sivu C 4. Artikkelin verkkoversio Marcinkevičius syntyi maanviljelijäperheeseen. Hänen jopa 50 000 kappaleen painoksina julkaistuja teoksiaan luonnehtivat luonto ja isänmaallisuus. Hänellä oli yhteiskunnallisena vaikuttajana ja Liettuan kansanrintaman Sajdisin toiminnassa merkittävä osuus 1990 Liettuan itsenäisyyden palautumisessa. Marcinkevičius on tehnyt 1972 julkaistun uusintakäännöksen Kalevalasta. Käännöksen pohjana hän suomen kielen taidottomana käytti 1922 tehtyä käännöstä ja sen ohella venäjän- ja latviankielisiä käännöksiä. Hänen käännöksensä on ollut myyntimenestys Donelaitis-seura - Liettuan Ystävät. Marcinkevičiusin tuotannosta on suomennettu ainoastaan yksittäisiöä runoja aikakauskirjoissa.lahden kaupunginkirjaston runotietokanta ==Lähteet== Luokka:Liettualaiset kirjailijat Luokka:Vuonna 1930 syntyneet Luokka:Vuonna 2011 kuolleet
Psyche

Psyche voi viitata seuraaviin: * Psykhe (lat. Psyche), hahmo kreikkalaisessa mytologiassa * 16 Psyche, asteroidi * Sister Psyche, kuvitteellinen supersankari City of Heroes -universumissa * Cupid & Psyche 85, Scritti Polittin vuonna 1985 julkaistu albumi * HMAS Psyche, Australian kuninkaallisen laivaston Pelorus-luokan risteilijä * isosavupussikas (Psyche crassiorella), koi ;Britannian kuninkaallinen laivasto * HMS Psyche (1805), 36-tykkinen viidennen luokan alus * HMS Psyche (1814), 56-tykkinen neljännen luokan alus * HMS Psyche (1862), puinen siipiratasalus * HMS Psyche (1878), rannikonvalvonta-alus * HMS Psyche (1889), Pearl-luokan panssarikansiristeilijä * HMS Psyche (1898), Pelorus-luokan panssarikansiristeilijä
Maestro – tikusta asiaa

Maestro – tikusta asiaa oli Yle TV1:n tositelevisiosarja, jossa julkisuuden henkilöt opettelevat johtamaan sinfoniaorkesteria. Sarja perustuu BBC:n formaattiin, ja sen ensimmäinen tuotantokausi esitettiin TV1:ssä 24. huhtikuuta 2011 alkaen. Pudotuskilpailusta selvinneet kaksi parasta kilpailijaa johtivat finaalissa suorassa lähetyksessä Finlandia-talossa 29. toukokuuta.Iltasanomat.fi Ensimmäisen tuotantokauden voitti Mona-Liisa Malvalehto. Muut kilpailijat olivat (putoamisjärjestyksessä) Antti Lehtinen, Mariska, Ulla Tapaninen, Tapio Liinoja ja Pekka Seppänen. Neljän hengen tuomaristoa johti Hannu Lintu. Kilpailijat johtivat sarjan kuluessa Radion sinfoniaorkesteria ja Tapiola Sinfoniettaa, minkä lisäksi he harjoittelivat pianistien ja Sibelius-Akatemian kapellimestariluokan harjoitusorkesterin kanssa. == Lähteet == == Aiheesta muualla == * Ohjelman kotisivu Yle.fi:ssä Luokka:2010-luvun suomalaiset tositelevisiosarjat
Emil Kirdorf

Emil Kirdorf (8. huhtikuuta 1847 – 13. heinäkuuta 1938) oli saksalainen teollisuusmies ja kansallissosialismin tukija. Kirdorf syntyi Mettmannin kaupungissa lähellä Düsseldorfia varakkaaseen tekstiilitehtaan omistajan perheeseen. Tehdas teki kuitenkin konkurssin Kirdorfin uran alkuvaiheessa, ja hän siirtyi kaivosteollisuuden palvelukseen. GBAG-yhtiön johtotehtävissä Kirdorf selviytyi Pitkästä lamasta (1873–1896) ja hän sai lempinimen ”Savupiippuparoni”. Vuonna 1891 Kirdorf oli mukana perustamassa Alldeutscher Verbandia. Hän liittyi myös Freie Ukraine -järjestöön ja Flottenvereiniin, jonka tavoitteena oli laajentaa keisarillista laivastoa. Kirdorf oli tunnettu taantumuksellisista, autoritaarisista ja demokratian vastaisista mielipiteistään. Hän vastusti Weimarin tasavaltaa, työväenliikettä ja ammattiliittoja, ja hän uskoi, että valtion ja yrittäjien tuli yhdessä ylläpitää sosiaalista järjestystä. Hän tuki aktiivisesti Adolf Hitlerin valtaannousua. Kirdorf liittyi natsipuolueeseen vuonna 1927, mutta erosi siitä seuraavana vuonna, koska ei hyväksynyt Gregor Strasserin näkemyksiä. Strasserin murhan jälkeen Kirdorf palasi takaisin puolueeseen. Hän tuki natseja, jotta työläiset irtautuisivat vasemmistosta, mutta puolue ei saanut vapaissa vaaleissa käännytettyä SPD:n ja kommunistien kannattajia tuekseen merkittävässä määrin. Vuonna 1927 Kirdorf kannusti Hitleriä kirjoittamaan Saksan johtaville teollisuusmiehille Der Weg zum Wiederaufstieg -nimisen salaisen pamfletin. Siinä Hitler esitteli natsien talouspoliittisia oppeja oikeistoa miellyttävällä tavalla ja kertoi puolueen ”anti-kapitalististen” iskulauseiden olevan vain äänestäjien houkutteluun tarvittavaa hämäystä, jossa ei siirrytä sanoista tekoihin missään vaiheessa.Henry Ashby Turner: Hitler's Secret Pamphlet for Industrialists, The Journal of Modern History Vol. 40, No. 3 (syyskuu 1968), s.348–374 Lokakuussa 1927 Kirdorfin talossa kokoontui 14 teollisuustyönantajaa luennoimaan Hitleristä. Joseph Goebbelsin päiväkirjoissa olevan maininnan mukaan Hitler oli 20-luvulla aikonut ampua itsensä velkojen takia, mutta Kirdorf esti tämän antamalla hänelle 100 000 markkaa. 10. huhtikuuta 1937 Hitler luovutti henkilökohtaisesti Kirdorfille Kotkan ritarikunnan ansioristin, Kolmannen valtakunnan korkeimman tunnustuksen. Seuraavana vuonna kuoltuaan Kirdorfille järjestettiin valtiolliset hautajaiset. == Lähteet == Luokka:Saksalaiset liikemiehet Luokka:Saksalaiset kansallissosialistit Luokka:Vuonna 1847 syntyneet Luokka:Vuonna 1938 kuolleet
Petterson

Petterson on seuraavien henkilöiden sukunimi: * E. V. Petterson (1834–1900), suomalainen petoksesta syytettynä vankilaan joutunut kirkkoherra * Pelle Petterson (s. 1932), ruotsalainen kilpapurjehtija ja maailmanmestari * Per Petterson (s. 1952), norjalainen kirjailija * Rutger Petterson (s. 1952), suomalainen jalkapalloilija == Katso myös == * Peterson * Petersson * Pettersson
Svenska lyceum i Helsingfors

Svenska lyceum i Helsingfors eli Helsingin ruotsalainen lyseo (aiemmin Helsingin ruotsalainen reaalilyseo) oli Helsingin Kruununhaassa vuosina 1872–1973 eri nimillä toiminut valtion omistama ruotsinkielinen poikakoulu. == Historia == Vuoden 1872 koulujärjestyksen nojalla Helsinkiin perustettu ruotsinkielinen reaalilyseo aloitti toimintansa syyskuussa 1872 nimellä Reallyceum i Helsingfors. Nimi muutettiin muotoon Svenska reallyceum i Helsingfors vuonna 1891, jolloin Helsinkiin perustettiin myös suomenkielinen reaalilyseo. Kun vuoden 1914 asetuksella kouluun perustettiin reaalilinjan rinnalle klassillinen linja, sen nimi muutettiin vuonna 1919 muotoon Svenska lyceum i Helsingfors.Arkistonmuodostaja: Helsingfors svenska samlyceum Kansallisarkisto. Viitattu 5.2.2017. Ruotsalainen reaalilyseo toimi ensin Kirkkokadun ja Ritarikadun kulmatontilla sijainneessa raatimiehenleski Maria Cronsin talossa. Sittemmin tällä tontilla on sijainnut Svenska Privata Läroverket för flickor. Jo vuonna 1877 Koulu siirtyi uuteen koulurakennukseen osoitteessa Mariankatu 8. Koulurakennus muuttui sittemmin Teollisuuskouluksi ja jälleen suomenkieliseksi yhteiskouluksi. Ruotsinkieliselle reaalilyseolle valmistui vuonna 1902 osoitteeseen Liisankatu 13 oma koulurakennus, jonka suunnitteli arkkitehti Theodor Decker ja viimeisteli hänen kuoltuaan Magnus Schjerfbeck. Talon rakensi rakennusmestari Johan Johanson urakalla. Koulun hinnaksi tuli 650 896 markkaa ja 46 penniä.Lars G. von Bonsdorff: Reallyceum: Svenska Reallyceum Svenska Lyceum i Helsingfors 1872-1957. Helsingfors Mercators Tryckeri 1960. Poikakoulu Svenska lyceum ja vuonna 1919 perustettu tyttökoulu Svenska flickskolan i Helsingfors yhdistettiin vuosina 1968–1973 asteittain uudeksi Helsingfors svenska samlyceum -nimiseksi yhteiskouluksi. Koulu muutti vuonna 1972 pois Liisan­kadulta, minkä jälkeen talossa toimi Helsingin tyttölukio, myöhemmin Kruununhaan yhteislyseo ja peruskouluun siirtymisen jälkeen vuodesta 1977 Kruununhaan lukio. Musiikki­painotteinen lukio sai Sibelius-lukion nimen 1982. == Lähteet == * http://www2.hs.fi/extrat/kaupunki/korttelisarja/23_3.html ===Viitteet=== Luokka:Suomen ruotsinkieliset oppilaitokset Luokka:Helsingin oppilaitokset
Petersson

Petersson on seuraavien henkilöiden sukunimi: * Alexander Petersson (s. 1980), latvialais-islantilainen käsipalloilija * André Petersson (s. 1990), ruotsalainen jääkiekkoilija * Bobbo Petersson (s. 1992), ruotsalainen jääkiekkoilija * Carl Petersson (s. 1981), ruotsalainen pianisti * Göran Petersson (s. 1942), ruotsalainen lakimies ja urheilujohtaja * Magnus Petersson (s. 1975), ruotsalainen jousiampuja * Peter Petersson, Petrus Petrejus (1570–?), ruotsalainen kirjailija * Sven Petersson, "Plex" (1926–2011), ruotsalainen urheiluseostaja * Thomas Petersson (s. 1965), ruotsalainen pöytäjääkiekkoilija. == Katso myös == * Peterson * Petterson * Pettersson
Jankko

Jankko on viljelymaan maakerros, joka sijaitsee ruokamullan ja pohjamaan välissä.Factum, Weilin+Göös 2003-2005, ISBN 951-35-6646-3, hakusana jankko. Se on usein muita kerroksia tiiviimpää.Uusi tietosanakirja, Tietosanakirja oy 1960-1966, hakusana jankko. Suomen kivennäismaiden jankko on uuttunut ja usein pohjamaata vaaleampaa. Jankon ravinteisuus on ruokamultaan ja pohjamaahan verrattuna vähäisempää. Toisinaan hiesu- ja hiesusavipeltojen jankko kovettuu eristäväksi maakerrokseksi.Otavan iso tietosanakirja, Otava 1960-1965, hakusana jankko. ==Lähteet== Luokka:Kasvintuotanto Luokka:Maaperätiede
Pentti Väyrynen

Pentti Väyrynen (10. toukokuuta 1926 Lappee – 20. tammikuuta 2011 Helsinki) oli suomalainen kenraaliluutnantti. Väyrynen kävi koulua Lappeenrannassa, Hämeenlinnassa ja Haminassa. Hän oli kymmenvuotiaana sotilaspoika Lappeenrannassa ja osallistui talvi- ja jatkosotaan lähettinä. Varusmiespalvelus Maasotakoulussa vei hänet sotilasuralle. Hän toimi pääesikunnassa eri osastoilla vuodesta 1955. Pääesikunnan sotatalousosaston päällikkönä hän oli 1973-1976. Sotavarustepäällikkönä hän toimi 1976-1977. Hankinnoista vastaavaksi sotatalouspäälliköksi hän sai nimityksen 1977, jolloin hän sai myös ylennyksen kenraalimajuriksi. Tässä tehtävässä hän johti Hawk-harjoitushävittäjien hankintaa ja vastakauppoja. Väyryselle on myönnetty Vapaudenristin 1. luokan komentajamerkki ja muun muassa Ruotsin Pohjantähden ritarikunnan 1. luokan komentajamerkki. Urheilua harrastaessaan Väyrynen voitti 1949 nykyaikaisen viisiottelun B-sarjan Suomen mestaruuden. == Lähteet == Luokka:Suomalaiset kenraalit Luokka:Vuonna 1926 syntyneet Luokka:Vuonna 2011 kuolleet
Pohjamaa

Pohjamaa on viljelymaan alin maakerros, joka sijaitsee jankon ja kallioperän välissä. Kasvien juuret ulottuvat harvoin pohjamaahan saakka. Pohjamaan vedenpidätyskyky ja muut fysikaaliset ominaisuudet vaikuttavat myös jankon ja ruokamultakerroksen ominaisuuksiin.Factum, Weilin+Göös 2003–2005, ISBN 951-35-6646-3, hakusana pohjamaa. Podsolimaannoksessa pohjamaa sijaitsee rikastumiskerroksen alapuolella.Suomalainen tietosanakirja, Weilin+Göös 1989–1993, ISBN 951-35-4644-6, hakusana pohjamaa. == Katso myös == * maannos == Lähteet == Luokka:Kasvintuotanto Luokka:Maaperätiede
Polttoviljely

Polttoviljely on aiemmin yleisesti käytetty maan viljelytapa, jossa käytetään tulta apuna polttamaan maan pinta ja pintakasvillisuus lannoittavaksi tuhkaksi maata kylvökuntoon laitettaessa. Polttoviljely on usein ryöstöviljelyä eli maan kasvukuntoa heikentävää viljelyä.Uusi tietosanakirja, Tietosanakirja oy 1960–1966, hakusanat polttoviljely ja ryöstöviljely. ==Polttoviljelyn lajeja== * kaskiviljely, jossa metsä kaadetaan ja poltetaan maan saattamiseksi tilapäiseen viljelykuntoonOtavan iso tietosanakirja, Otava 1960–1965, hakusana kaskiviljely. * kytöviljely, jossa alueelle tuotujen puiden ja risujen avulla poltetaan ruokamultaaOtavan iso tietosanakirja, hakusana kytöviljely. * polttamista apuna käyttävä suoviljely. ==Lähteet== ==Kirjallisuutta== * Göstä Grotenfelt: Suomen polttoviljelys, WSOY 1902 * E. G. Svinhufvud: Suomen polttoviljelyksen vaikutusten selvittelyä, Suomen suonviljelysyhdistys 1929. Luokka:Maatalouden historia Luokka:Viljelytavat
A. J. Cronin

Archibald Joseph Cronin (19. heinäkuuta 1896 Cardross, Dunbartonshire, Skotlanti – 6. tammikuuta 1981 Montreux, Sveitsi) oli skotlantilainen kirjailija. Cronin oli koulutukseltaan lääkäri, mutta vammautui 1930 ja päätti ryhtyä kirjailijaksi. Esikoisteos Hattukauppias ja hänen linnansa vuodelta 1931 ja useimmat myöhemmätkin teokset olivat menestyksiä. Elämänsä loppuvaiheissa Cronin asui perheineen Sveitsissä. Monien Croninin kirjojen ympäristö on kaivosseutu, mikä liittyy siihen, että hän toimi lääkärinä kaivosseudulla Walesissa. Esikoisteoksen menestyttyä hänen teoksensa levisivät maailmalle miljoonapainoksina, ja hän sai kunniatittelin "maailma luetuin kirjailija". Hänen suosituin teoksensa Sisärengas (The Citadel, 1937) kertoo Britannian yksityisen terveydenhoidon epämoraalisista ja huonoista käytännöstä 1930-luvulla. Teoksen arvellaan vaikuttaneen Britannian julkisen terveydenhuoltojärjestelmän muodostamiseen noin kymmenen vuotta myöhemmin. == Suomennettuja teoksia == * Sisärengas, Otava 1938, 9. painos 1984 (alkuteos The Citadel, 1937). * Hattukauppias ja hänen linnansa 1–2, Otava 1941, (alkuteos Hatter's Castle, 1931). * Taivasten valtakunnan avaimet, Otava 1942, 9. painos 1985 (alkuteos The Keys Of The Kingdom, 1941). * Kaivos ja kartano, Otava 1943 (alkuteos The Stars Look Down, 1935). * Joutsenten talo, Otava 1944 (alkuteos Grand Canary, 1933). * Vihreät vuodet, Otava 1953 (alkuteos The Green Years, 1944). * Lääkärin tie, Otava 1948, 4. painos 1954 (alkuteos Shannon's Way, 1948). * Espanjalainen puutarhuri, Otava 1951 (alkuteos The Spanish Gardener, 1950). * Seikkailuja kahdessa maailmassa, omaelämäkerta, Otava 1952, 3. painos 1960 (alkuteos Adventures In Two Worlds, 1952). * Sokea jumalatar, Otava 1954, 3. painos 1964 (alkuteos Beyond This Place, 1950). * Ristiretkeläisen hauta, Otava 1957 (alkuteos A Thing of Beauty tai Crusader's Tomb, 1956). * Yövuoro, Otava 1958 (alkuteos Vigil In The Night, 1939) * Päätoimittaja, Otava 1959, 2. painos 1965 (alkuteos The Northern Light, 1958). * Tohtori Murrayn tehtävä, Otava 1961 (alkuteos An Apple In Eden tai The Native Doctor, 1959). * Juudan puu, Otava 1962 (alkuteos The Judas Tree, 1961). * Viiden pennin balladi, Otava 1965 (alkuteos A Song Of Sixpence, 1964). * Kierto päättyy, tohtori Carroll, Otava 1969 (alkuteos A Pocketful of Rye, 1969) * Lumitarina, Otava 1972 (alkuteos Enchanted Snow, 1940). == Lähteet == ==Aiheesta muualla== *Croninin omaelämäkerta Adventures in Two Worlds luettavissa kokotekstinä * Mies, joka mursi sisärenkaan, Kuva, 10.05.1939, nro 10, s. 9, Kansalliskirjaston digitaaliset aineistot Luokka:Skotlantilaiset kirjailijat Luokka:Vuonna 1896 syntyneet Luokka:Vuonna 1981 kuolleet
HMAS Anzac

HMAS Anzac (viirinumero G00) oli Britannian kuninkaallisen laivaston vuonna 1920 Australian kuninkaalliselle laivastolle luovuttama Parker-luokan laivueenjohtaja. == Valmistus == Alus tilattiin joulukuussa 1915 nimellä HMS Anzac William Denny and Brothersilta Dumbartonista, missä köli laskettiin 31. tammikuuta 1916. Alus laskettiin vesille 11. tammikuuta 1917 ja valmistui 24. huhtikuuta.Jones 2004, s. 138. == Palvelus == Palvelukseen otettaessa alus liitettiin laivueenjohtajaksi Suuren laivaston 14. hävittäjälaivueeseen Pohjanmerelle ja Englannin kanaaliin. Alus luovutettiin Australian hallitukselle maaliskuussa 1919. Australian laivasto otti aluksen palvelukseen 27. tammikuuta 1920. Alus poistettiin palveluksesta ja sijoitettiin poistolistalle 30. heinäkuuta 1931. Alus myytiin 8. elokuuta 1935 Messrs. Abraham and Wilsonille Redferniin Uuteen Etelä-Walesiin. Aluksen hylky upotettiin 7. toukokuuta 1936 maalilaivana Sydneyn edustalle. ==Lähteet== * * === Viitteet === Luokka:Australian laivaston Parker-luokan laivueenjohtajat Luokka:Dennyn valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Tšašniki

Tšašniki (, ) on pieni kaupunki ja hallintopiiri Vitsebskin alueella Valko- Venäjällä. Tšašniki sijaitsee linnuntietä runsas 70 kilometriä Vitsebskistä lounaaseen ja 150 kilometriä pääkaupunki Minskista koilliseen. Vuoden 2009 väestönlaskennassa Tšašnikin kaupungin asukasluku oli 9 203\. Tšašnikin hallintopiirissä asui 35 043 henkeä, mikä luku sisältää myös piirissä sijaitsevan, voimalaitoksistaan tunnetun Novalukomalin kaupungin 13 945 asukasta. == Lähteet == == Aiheesta muualla == * Lyhyt kaupunkikuvaus (bycity.org) * Kaupunkikuvaus (garady.org) * WikiMapia karttalinkki, selitykset pääosin tai * Neuvostoliiton aikaisia topografiakarttoja alueesta * Valko-Venäjän rautateiden karttapohjainen aikatauluhaku * Kaupunkiportaalin valokuvia (chashniki.by.ru) Luokka:Vitsebskin alueen kaupungit
Nastassja Mirontšyk-Ivanova

Nastassja Mirontšyk-Ivanova (http://nn.by/?c=ar&i;=28266 , s. 13. huhtikuuta 1989) on valkovenäläinen pituushyppääjä. Mirontšyk-Ivanova oli kahdeksas alle 18-vuotiaiden MM-kisoissa 2005 tuloksella 608 cm ja toinen alle 20-vuotiaiden MM-kisoissa 2008 tuloksella 646 cm. Seuraavana vuonna hän karsiutui Torinon sisäratojen EM-kisoissa lajinaan kolmiloikka, voitti hopeaa alle 23-vuotiaiden EM-kisoissa tuloksella 676 cm ja oli yhdestoista Berliinin MM-kisoissa tuloksella 629 cm. Barcelonan EM-kisoissa 2010 hän oli kuudes tuloksella 675 cm ja Pariisin sisäratojen EM-kisoissa 2011 samalla sijalla tuloksella 655 cm. Saman vuoden alle 23-vuotiaiden EM-kilpailuissa hän oli kuudes ja Daegun MM- kilpailuissa neljäs tuloksella 674 cm. Istanbulin sisäratojen MM-kisoissa 2012 hän sijoittui viidenneksi tuloksella 664 cm. Lontoon olympialaisissa hän oli seitsemäs tuloksella 672. Hän karsiutui loppukilpailusta Prahan EM- hallikisoissa 2015. Pekingin MM-kilpailuissa 2015 ja Portlandin sisäratojen MM-kilpailuissa 2016 hän oli yhdeksäs. Vuonna 2016 Mirontšyk-Ivanovan Lontoon olympialaisissa 2012 antama dopingnäyte tutkittiin uudelleen ja hän jäi kiinni Turinabol-nimisen steroidin käytöstä. Hän sai kahden vuoden kilpailukiellon ajalle 10.6.2016–9.6.2018 ja hänen tuloksensa aikavälillä 7.8.2012–6.8.2014 hylättiin takautuvasti.IAAF Newsletter 187 IAAF Kilpailukieltonsa jälkeen Mirontšyk-Ivanova sijoittui viidenneksi Berliinin EM-kilpailuissa 2018. Hän saavutti hopeaa Glasgow'n EM-hallikilpailuissa 2019 sisäratojen ennätyksellään 693 cm. Saman vuoden Dohan MM-kilpailuissa hän sijoittui viidenneksi. Toruńin EM-hallikilpailuissa 2021 häån oli neljäs. Samana vuonna käydyissä Tokion olympialaisissa hän karsiutui loppukilpailusta. Mirontšyk-Ivanovan ennätys on 708 cm, jonka hän hyppäsi Minskissä 12. kesäkuuta 2012. Sisäradoilla hän on hypännyt 693 cm Glasgow'ssa 3. maaliskuuta 2019. Kolmiloikassa hänen ennätyksensä ovat sisäradoilla 14,00 m (Mahiljoussa 12. helmikuuta 2011) ja ulkoradoilla 14,29 m (Minskissä 4. kesäkuuta 2011). ==Lähteet== Luokka:Valkovenäläiset pituushyppääjät Luokka:Valkovenäläiset kolmiloikkaajat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut valkovenäläiset Luokka:Vuonna 1989 syntyneet Luokka:Elävät henkilöt
Nenäkarvat

Nenäkarvat ovat sieraimissa kasvavia karvoja, joiden päätarkoitus on estää vieraiden hiukkasten kulkeutuminen nieluun ja keuhkoihin. Ne ylläpitävät myös sopivaa kosteutta nenässä. Sieraimista ulos kasvavia nenäkarvoja pidetään usein epäsiisteinä. Karvojen poistoon käytetään joko paristokäyttöistä nenäkarvaleikkuria eli nenäkarvatrimmeriä, jolla voi poistaa karvat myös korvista, tai tavallisia pinsettejä eli atuloita. == Lähteet == Luokka:Kasvojen karvoitus Luokka:Nenä
Renáta Medgyesová

Renáta Medgyesová (s. 28. tammikuuta 1983 Komárno) on slovakialainen pituushyppääjä, joka kilpaili nuorempana korkeushypyssä. Medgyesová osallistui vuosina 1997–2002 arvokisoihin korkeushyppääjänä: alle 20-vuotiaiden MM- kisoihin (1998: karsiutui, 2000: karsiutui, 2002: viides tuloksella 185 cm), alle 18-vuotiaiden MM-kisoihin (1999: hopeaa tuloksella 183 cm, lisäksi viides kolmiloikassa tuloksella 13,22 m), alle 20-vuotiaiden EM-kilpailuihin (1997: kuudesEvent Result Database - Results European Junior Championships, EAA , 1999: seitsemäsEvent Result Database - Results European Junior Championships, EAA ), ja aikuisten sisäratojen EM-kisoihin (2000: karsiutui, 2002: karsiutui). Barcelonan EM-kisoissa 2010 hän osallistui pituushyppyyn ollen seitsemäs tuloksella 671 cm. Pariisin sisäratojen EM-kisoissa 2011 hän karsiutui. Medgyesován pituusennätys on 679 cm, jonka hän hyppäsi Nottwilissa 8. elokuuta 2010. Sisäradoilla hän on hypännyt 656 cm Bratislavassa 28. helmikuuta 2010. Korkeushypyssä hänen ennätyksensä ovat vuodelta 2000: sisäradoilla 188 cm (Bratislavassa 5. helmikuuta) ja ulkoradoilla 187 cm (Banská Bystricassa 9. heinäkuuta). Kolmiloikassa hänen ennätyksensä on Bydgoszczissa 18. heinäkuuta 1999 hypätty 13,22 m. ==Lähteet== Luokka:Slovakialaiset pituushyppääjät Luokka:Slovakialaiset korkeushyppääjät Luokka:Vuonna 1983 syntyneet Luokka:Elävät henkilöt
Gerardo Bönnhoff

Gerardo Bönnhoff (24. kesäkuuta 1926 Berliini, Saksa – 26. joulukuuta 2013 Buenos Aires, Argentiina) oli argentiinalainen yleisurheilija, joka kilpaili pikajuoksussa. Hän oli mukana Argentiinan pronssia saavuttaneessa joukkueessa Pan-Amerikan kisoissa 4 × 100 metrin viestissä vuonna 1951. Joukkueen muut jäsenet olivat Fernando Lapuente, Mariano Acosta ja Adelio Márquez. 200 metrin juoksussa samoissa kisoissa Bönnhoff sijoittui neljänneksi. Olympiakisoihin Bönnhoff osallistui ensimmäisen kerran Lontoossa 1948, jolloin karsiutui sekä 100 että 200 metrillä toisissa alkuerissä. Argentiinan viestijoukkueen taival katkesi jo 1. kierroksella. Helsingin olympialaisissa Bönnhoff osallistui 200 metrin juoksuun, jossa selvisi loppukilpailuun sijoittuen lopulta kuudenneksi ajalla 21,3. Pikaviestijoukkue, johon Bönnhoffin ohella kuuluivat Enrique Beckles, Mariano Acosta ja Romeo Galán karsiutui välierissä. 100 metriä Bönnhoff juoksi parhaimmillaan aikaan 10,3 (1945) ja 200 metriä 21,3 (1947). ==Lähteet== * http://www.sports-reference.com/olympics/athletes/bo/gerardo- bonnhoff-1.html ===Viitteet=== Luokka:Argentiinalaiset pikajuoksijat Luokka:Vuonna 1926 syntyneet Luokka:Vuonna 2013 kuolleet
Olympiahalle

Olympiahalle on Münchenissä, Saksassa sijaitseva monitoimiareena olympiastadionin läheisyydessä. Areenalla on järjestetty konsertteja, urheilutapahtumia, näyttelyitä ja messuja. Olympiahalle rakennettiin vuoden 1972 kesäolympialaisia varten. Halliin mahtuu parhaimmillaan 15 500 henkilöä. Jääkiekon MM-kisoissa hallissa on kilpailtu vuosina 1975, 1983 ja 1993. Olympiahallessa järjestettiin vuonna 2007 MTV Europe Music Awards -tapahtuma. == Lähteet == == Aiheesta muualla == *Olympiahallen kotisivut Luokka:Münchenin urheilupaikat Luokka:Saksan urheiluhallit
Kai Pöntinen

Kai Pöntinen (s. 1. toukokuuta 1963 Lapua) on yrittäjä, maakuntaneuvos ja kokoomuslainen kunnallispoliitikko, koulutukseltaan merkonomi. Pöntinen on istunut Lapuan kaupunginvaltuustossa vuodesta 1993 lähtien, valtuuston varapuheenjohtajana vuodesta 2001 ja valtuuston puheenjohtajana vuodesta 2013. Vuonna 2021 Pöntinen valittiin Lapuan kaupunginhallituksen puheenjohtajaksi. Hänet valittiin Etelä-Pohjanmaan liiton hallituksen varapuheenjohtajaksi vuonna 2008 ja valtuuston puheenjohtajaksi vuonna 2013 ja 2017. Vuonna 2021 hänet valittiin maakuntahallituksen puheenjohtajaksi. Ensimmäisissä aluevaaleissa 2022 Pöntinen valittiin aluevaltuustoon ja aluehallitukseen. Vuoden 2009 eurovaaleissa Pöntinen julkaisi muun muassa Helsingin Sanomien etusivulla vaalimainoksia, joiden jatkamisen Kokoomus kielsi. Pöntinen sai vaaleissa 17 240 ääntä. Eduskuntavaaleissa 2011 Pöntinen sai 2 679 ääntä ja sitä myöten toisen varakansanedustajan paikan.http://www4.vaalikone.fi/eduskuntavaalit2011/tulos/ehdokas/12/154/ Seuraavissa eduskuntavaaleissa vuonna 2015 Pöntisen äänisaaliiksi jäi 987 ääntä, eikä hän tullut valituksi eduskuntaan.Vaasan vaalipiiri - ehdokkaat Hän on paikallisradiotoiminnan (Simpsiö 96,9 ja Radio Seinäjoki) sekä digi-TV- toiminnan (Harju & Pöntinen) uranuurtaja. Suomen Radioiden Liitto palkitsi Pöntisen vuoden musiikkipäällikkö -palkinnolla vuonna 1999. Pöntinen on ollut perustamassa yhtiökumppaninsa Olli Lahdensuon kanssa Lapualle muun muassa Lapuan liikettä esittelevää museota ja aiheeseen liittyvää verkkokauppaa. Yrittäjät ovat perustaneet vuonna 2008 Latomerilaivat-nimisen laivayhtiön, jonka alus m/s Koivunlehti purjehtii Lapuanjoessa. Vuonna 2012 he rakensivat Lapualle maauimala/kesäuimala Epop Parkin. Syksyllä 2014 konservatiivisena tunnettu Pöntinen kohautti ilmoittamalla kantansa niin sanotusta sukupuolineutraalista avioliitosta muuttuneen myötämieliseksi. Hän ilmoitti asiasta Facebook-profiilissaan vain muutamia päiviä ennen eduskunnan äänestystä asiassa. == Lähteet == * http://www.kaipontinen.fi/ ===Viitteet=== Luokka:Kansallisen Kokoomuksen poliitikot Luokka:Lapuan kaupunginvaltuutetut Luokka:Etelä-Pohjanmaan aluevaltuutetut Luokka:Vuonna 1963 syntyneet Luokka:Elävät henkilöt
Soveltavan kielentutkimuksen keskus

Soveltavan kielentutkimuksen keskus (SOLKI) on yksi Jyväskylän yliopiston humanistisen tiedekunnan kuudesta laitoksesta. Laitosta johtaa professori Ari Huhta. SOLKIn johtajana on aikaisemmin toiminut professori Tarja Nikula- Jäntti. ==Tutkimus== Soveltavan kielentutkimuksen keskuksen tavoitteena on kehittää kielikoulutusta laaja-alaisesti. Tutkimuksen painoaloja ovat kielitaidon arviointi, kielitaidon kehittyminen erilaisissa konteksteissa ja toimintayhteisöissä sekä kielikoulutuspolitiikka. Tutkimus ennakoi ja ottaa huomioon yhteiskunnalliset tarpeet ja kysymykset. Tutkimusta yhdistää käsitys kielestä sosiaalisena ja vuorovaikutuksellisena, identiteettejä ja kulttuuria rakentavana ilmiönä. Tutkimushankkeille on tyypillistä monitieteinen, soveltava tutkimusote, joka yhdistää esim. kielentutkimuksen, sosiologian, koulutustutkimuksen ja kasvatustieteen näkökulmia. Kiinnostuksen kohteena ovat muuttuvan yhteiskunnan vaikutukset kielikoulutukseen. ==Jatko-opiskelu SOLKI:ssa== Soveltavan kielentutkimuksen keskuksessa on mahdollista suorittaa filosofian tohtorin ja lisensiaatin tutkinto pääaineena soveltava kielitiede. Soveltava kielentutkimus on monitieteistä luonteeltaan ja jatko-opinnot sopivat niin kieliä ja kielitieteitä opiskelleille kuin kielestä kiinnostuneille kasvatus- tai yhteiskunnallisten alojen opiskelijoille. ==Kari Sajavaara -palkinto== Soveltavan kielentutkimuksen keskus ja Kielikoulutuspolitiikan verkosto jakavat vuosittain professori Kari Sajavaaran rahaston palkintoa tunnustuksena ansiokkaasta tutkimuksesta ja yhteiskunnallisesti vaikuttavasta työstä soveltavan kielentutkimuksen alalla. Tunnustuspalkinto jaetaan vuosittain tammikuussa Kari Sajavaaran muistoluentotilaisuuden yhteydessä Jyväskylässä. ===Palkinnon saajia=== *2015: Mari Honko väitöskirjasta sekä Siv Björklund ja Karita Mård-Miettinen kielikylpyopetuksen kehittämisestä *2017: Maria Ahlholm, Tapani Möttönen, Eveliina Korpela, Ninni Lankinen ja Saara Huilla, Toisto-metodin kehittämisestä maahanmuuttajien Suomen kieli sanoo tervetuloa -hankkeessa, sekä Ilmari Ivaska väitöskirjasta. *2019: Maiju Strömmer ja Hannele Dufva *2020: Anna von Zansen ja Aleksis Salusjärvi *2022: Minna Intke-Hernandez ja Itä-Suomen yliopiston karjalan kielen elvytyshanke *2023: Sari Ahola ja Sveriges Radio Finska ==Lähteet== == Aiheesta muualla == *Soveltavan kielentutkimuksen keskus Luokka:Jyväskylän yliopisto
John Treloar

John Francis Treloar (19. tammikuuta 1928 Uusi Etelä-Wales, Australia – 23. heinäkuuta 2012)Sydney Morning Herald 25.7.2012insideathletics.com.au 24.7.2012 oli australialainen yleisurheilija, joka kilpaili pikajuoksussa. Hän voitti kolme kultamitalia Brittiläisen imperiumin kisoissa vuonna 1950. Viestijoukkueen muut jäsenet olivat Scotchy Gordon, David Johnson ja Bill de Gruchy. Olympiakisoihin Treloar osallistui Lontoossa 1948 ja Helsingissä 1952 100 ja 200 metrin juoksuihin. Paras sijoitus tuli Helsingin 100 metrin juoksussa, jossa Treloar oli finaalin viimeinen eli kuudes, vaikka eroa voittajaan oli vain 0,1 sekuntia. Vuoden 1948 kisoissa hän kuului myös Australian pikaviestijoukkueeseen, joka karsiutui alkuerissä. 100 metriä Treloar juoksi parhaimmillaan aikaan 10,5 (1948) ja 200 metriä 21,1 (1946). ==Lähteet== * http://www.sports-reference.com/olympics/athletes/tr/john- treloar-1.html ===Viitteet=== Luokka:Australialaiset pikajuoksijat Luokka:Vuonna 1928 syntyneet Luokka:Vuonna 2012 kuolleet
Gunnar Nielsen

Niels Gunnar Nielsen (25. maaliskuuta 1928 Kööpenhamina – 29. toukokuuta 1985 Kööpenhamina) oli tanskalainen juoksija , jonka päämatkat olivat 800 metriä ja 1 500 metriä. Nielsen saavutti Helsingin 1952 olympialaisissa neljännen sijan 800 metrin juoksussa ajalla 1.49,7. Bernin EM-kilpailuissa 1954 hän sai Roger Bannisterin voittamassa 1 500 metrin juoksussa hopeaa ajalla 3.44,4. Melbournen 1956 olympialaisissa hän sijoittui 1 500 metrillä kymmenenneksi. 800 metrillä hän voitti alkueränsä, muttei jatkanut kilpailua. ==Lähteet== * http://www.sports-reference.com/olympics/athletes/ni/gunnar-nielsen-1.html ===Viitteet=== Luokka:Tanskalaiset keskimatkojen juoksijat Luokka:Vuonna 1928 syntyneet Luokka:Vuonna 1985 kuolleet
Wampanoagit

Wampanoagit on Pohjois-Amerikan alkuperäiskansa. He asuivat alkujaan nykyisen Massachusettsin ja Rhode Islandin alueella, mukaan luettuna rannikon saaret, kuten Martha's Vineyard. Nykyään heitä asuu Massachusettsin kaakkoisosissa Narragansettinlahdelta Cape Codin länsiosiin. Vuonna 1600 wampanoageja oli arviolta 12 000, ja he asuivat 40 kylässä. Noin kaksikolmasosaa kansasta eli mannermaalla ja loput Martha's Vineyardilla ja Nantucketissa. Vuosien 1614–1620 aikana kolme epidemiaa hävitti mantereen wampanoageja ja massachusetteja. Uudisasukkaat saapuivat alueelle 1620, ja wampanoagipäällikkö Massasoit teki heidän kanssaan rauhansopimuksen. Massassoit kuoli 1661, ja valta siirtyi pian tämän toiselle pojalle Metacometille, jonka britit tunsivat nimellä kuningas Filip ja joka aloitti vuonna 1675 sodan brittejä vastaan. Sota kesti seuraavaan vuoteen. Metacomet ja monet muut merkittävät intiaanijohtajat kuolivat sodassa, jonka aikana wampanoagit ja narragansettit lähes hävitettiin. Mantereella selvinneet intiaanit pakenivat joko sisämaahan tai saarille, joiden intiaanit olivat pysyneet puolueettomina sodan aikana. Wampanoagit ovat säilyneet erityisesti Martha's Vineyardilla. Nantucketin intiaaniyhteisö kärsi vuonna 1763 epidemiasta eikä toipunut siitä. Nantucketin viimeinen wampanoagi kuoli vuonna 1855. Wampanoagit tunnustettiin intiaaniheimoksi vuonna 1987, ja he ovat ainoa tunnustettu kansa, joka asuu Massachusettsissa. == Lähteet == == Aiheesta muualla == *Wampanoagien pokanoketien heimo *Mashpeet Luokka:Yhdysvaltain alkuperäiskansat Luokka:Algonkin-kansat
Kolu

Kolu voi tarkoittaa seuraavia: == Suomalaisia henkilöitä == * Eeva Kolu (s. 1985), kirjailija ja bloginpitäjä * Ere Kolu (oik. Kustaa Anders Liukonen, 1884-1960), aktivisti, kirjailija, puuseppä ja kunnallispoliitikko * Marja Kolu (s. 1956), kuvataiteilija ja kuvanveistäjä * Matti Kolu (1911–1987), kirjailija * Max Kolu (s. 1983), jääkiekkoilija * Siri Kolu (s. 1972), kirjailija ja teatteriopettaja * Tomi-Pekka Kolu (s. 1975), toimitusjohtaja ja entinen jääkiekkoilija == Paikkoja == * Kolu, lampi Juupajoella * Kolu, järvi Konnevedellä * Kolu, kylä Tervossa * Kolun kanava, kanava Tervossa Iisveden- Pielaveden reitillä. Luokka:Luettelot henkilöistä sukunimen mukaan